আমরা প্রত্যেকেই জন্মগ্রহণ করি মানব সন্তান হিসেবে কোন পিতামাতা ও পরিবার, সমাজ এবং রাষ্ট্রে। অতঃপর মানব সন্তান ব্যক্তিতে পরিণত হয় প্রাকৃতিক ও সামাজিক পরিবেশে অনানুষ্ঠানিক এবং আনুষ্ঠানিক শিক্ষা গ্রহনের মাধ্যমে। পঞ্চেন্দ্রিয়র সাহায্যে গৃহীত সংকেত সমূহ মস্তিষ্কের বিভিন্ন অংশে ধারণ, বিশ্লেষণ ও পরিশীলন পূর্বক সংরক্ষিত হয়। এসকল সংরক্ষিত ও নব গৃহীত সংকেত সিরিব্রাল কর্টেক্সে চেতনা ও জ্ঞান সৃষ্টি করে এবং যে জ্ঞানের দ্বারা আমরা কোন বিষয়কে বিচার বিশ্লেষণ করে সিদ্ধান্ত গ্রহন করি। তাই চিন্তাচেতনা, বিচার বিশ্লেষণ ও জ্ঞানবুদ্ধি সম্পন্ন মানুষ ব্যক্তিতে পরিণত হয়। সবাই মানুষ হলেও প্রত্যেক ব্যক্তি স্বতন্ত্র; প্রত্যেকেই স্বতন্ত্র ব্যক্তিত্বধারী।